 Ndị bi nokpuruọchịchị Ogbaru dị nAnambra steeti ka na-ebe akwa maka etu idemmiri si emenyu ha anya na be ha.Ụfọdụ pụtara na twitter na-etimkpu ka gọọmenti mara ihe emere ya bụ ọdachị tupu o gbuchasia ha.Mgbe afọ 2019 bidochara, ngalaba gbata gbata Naịjirịa bụ Nigeria Emergency Management Agency kwuru na ide mmiri nke afọ a ga-abụ kpọcha kpọcha.Lee ụfọdụ ihe ndị si ebe ahụ na-ekwu na TwitterEarthenwareJ kwuru na o si ebe ahụ ma na-arịọ ka gọọmenti gbata ọsọ enyemaka.okeugochris kwuru na ya bụ ihe abụghị ihe ọhụrụ ma na-ekwu na onweghị ihe gọọmenti ga-emeli maka ya._chukwunonso_  kwuru na ọ chọrọ ka gọọmenti steeti ahụ gosi nwute ma nyere ndị bi ebe ahụ aka.Ihe gọọmenti Anambra steeti na-eme maka yaKọmịshọna na-ahụ maka mgbazaozi na steeti ahụ bụ Don Adinuba kwuru na gọvanọ Willie Obiano gara Ogbaru na mbido afọ a wee rịọ ndị Ogbaru ha ga nụlọ nchekwa ewepụtara ha na mkpumkpu ala ma mmiri ozizo bidocha, ebe  idemmiri agaghị ezute ha.Don kwuru na gọvanọ Obiano gwara ha ha nọrọ ebe ahụ ruo mgbe ọnwa Sepụtemba ga-agwụcha, ka idemmiri kwụsị tupụ ha alaghachị be ha.Mgbe anyị jụrụ ya maka ebe ụlọ nchekwa ndị a dị , o kwuru na ọ dịka aja. Anyị wee gwa ya si ya ya akpọpụta ebe ndị ha dịgasị.Ọ kpọpụtara Ihiala, Ozubulu, na Onitsha were na-ekwu na onyeisioche okpuruọchịchị Ogbaru bụ Arinze Awogu ga-akpọpụtara anyị ha niile.Anyị na-akpọ Arinze nekwenti mana ọ zabeghị, anyị ka ga na-anwa ịnweta ya.Ụlọakwụkwọ niile nọ nobodo atani buzị nke kpọchiri akpọchi nihi na mmiri etochiela ụlọakwụkwọ ha.Mmiri ahụ sitere noke osimiri Niger ekwobata, malitere ihe dịka izu uka abụọ gara aga oge o bidoro towe nike nike.Ọtụtụ mmadụ gwara BBC Igbo na ọ bụ eziokwu na gọọmentị dọrọ ndị mmadụ aka na ntị ka ha gbapụ ọsọ na ya bụ idemmiri na-abịa, mana ha kwuru na ha enweghị ebe ha ga-agbaga.Kamgbe mmịrị ahụ kwobatara nobodo Odekpe nAtanị, ndị o riri ụlọ ha eburula ngwongwo ha gbaga na Central school Odekpe, ebe gọọmentị sị ha nọrọgodi.Ndị obodo gbatara ọsọ ndụ na Central school Odoekpe, ọkachasị ụmụnwaanyị na ụmụaka, sị na agụụ egbuola ha nihi na onweghi onye na enye ha nri.Ha kwara arịrị na onweghị ihe ha wepụtara nụlọ ha tupu mmiri eburu ngwongwo ha.Chinyere Nwakonwu, Ugochukwu na Catherine Ndubuisi kwara arịrị na akwa ha ji arahụ ụra, TV, fridge, oche, ego na nri oriri bụ nke mmiri a burugoro nụlọ ha.Ọtụtụ ụlọ nAtanị bụkwa nke mmiri bubara noke osimiri Niger.Ụlọụka juru nobodo abụọ ahụ ọkachasị Atanị na Ọdekpe, bụ nke mmiri tochiri mere na ndị ụka anaghịzị abịa ụka, ndị ụkọchukwu gbakwara ọsọ ndụ.Na St Joseph catholic Church Atani, Kings ambassadors seminary Atani, ụlọụka central school Odekpe kpọchiziri akpọchi nihi na mmiri etochiela ya.Ụmụakwụkwọ Oko polytechnic Atanị Campus akwarala ngwongwo ha laa be nne na nna ha, nihi na onye isi ụlọakwụkwọ ahụ bụ Rev Fr. Ogene nyere ha ezumike ngwangwa otu izuụka iji mara ma mmiri ahụ ọ ga-alaghachị ebe o siri kwota.Ụmụakwụkwọ abụọ na-agụ akwụkwọ na ya bụ polytechnic bụ Chibuike na Obed kwuru na obi adịghị ha mma nihi na ezumike erughị eru mmiri ahụ butere, ga-emetụta ha nule ha kwesịrị ime.Ndị Ọdekpe na Atani a dị nOkpuru ọchịchị Ọdekpe, na-akpọ idemmiri iju nolu ndị be ha.Akụkọ ga-amasị gị 